2000 Princess Princess V55 Motor Boot te koop - nl.yachtworld.com
Ontwerper: PRINCESS YACHT
Waterverplaatsing: 19550 kg
Totaal vermogen: 1202 HP
Motorvermogen: 601 HP
RE: Princess Princess V55, Italia, Italie Amerikaners maak gereed vir ‘donkerte’ | Maroela Media
(Foto: Scott G Winterton/The Deseret News via AP)
Miljoene Amerikaners maak gereed om Maandag die grootste sonsverduistering van die afgelope 99 jaar te beleef.
Volgens CBS sal dit die eerste keer in byna ŉ eeu wees wat die sonsverduistering van kus tot kus – dié keer glo tussen Oregon en Suid-Carolina – beleef kan word.
Volgens dié nuuswebwerf het talle winkels tussen die twee deelstate glo die afgelope week kennisgewingbordjies buite die gebou gehang om te sê dat al die sonsverduisteringbrille reeds uitverkoop is. Dié dorpies verwag glo miljoene toeriste wat deur die loop van Maandag (internasionale tyd) daarheen gaan reis om sodoende ŉ gehalte-uitsig van die sonsverduistering te hê.
“Die sonsverduistering gaan na verwagting die mees nagevorste en gefotografeerde verduistering in die geskiedenis wees,” het Nasa-navorsers gesê. “ŉ Veld in Salem net buite Oregon is in ŉ kampeerterrein omskep waar sowat 8 000 mense byeen gaan kom om daarna te kyk. Mense stroom in hul miljoene met teleskope en brille om dié eenmalige ervaring mee te maak.”
Volgens Nasa is dié sonsverduistering die eerste van sy soort wat oor só ŉ groot gebied deur miljoene mense gesien kan word. Die laaste kus-tot-kus-sonsverduistering wat Amerikaners beleef het, was in 1918.
“Om die waarheid te sê, was die laaste algehele sonsverduistering in Amerika in 1979 – en toe kon slegs vyf deelstate in die noorde van die land dit beleef. Dit is juis daarom dat daar soveel opwinding oor dié verskynsel is.”
Maandag se sonsverduistering gaan strek oor 14 deelstate. Dit sal op landoppervlak sowat 2 600 myl (sowat 4 100 km) lank strek en 120 km breed gesien kan word. Ander dele van Amerika wat nié tussen Oregon en Suid-Carolina val nie, sal ook ŉ gedeeltelike sonsverduistering sien.
Volgens CBS kan dorpe en stede tussen dié twee state verliese van sowat $200 miljard ly tydens die verduistering.
“Besighede wat tussen die twee state val, is gewaarsku dat hulle groot verliese gaan ly tydens die sonsverduistering omdat miljoene aangedui het dat hulle na plekke optrek waar hulle ŉ besonderse uitsig van die verduistering gaan hê. Die verduistering gaan egter ŉ ongelooflike uitwerking op duisende mense se moreel hê; iets wat nie aan geld gemeet kan word nie.”
Die algehele sonsverduistering gaan na verwagting vir twee minute en 40 sekondes aanhou.
Intussen het die Walliese sangeres Bonnie Tyler bevestig dat sy haar gewilde treffer, “Total eclipse of the heart”, aan boord ŉ passasierskip sal sing tydens dié sonsverduistering. Dié liedjie is twee keer so lank as wat die algehele sonsverduistering sal duur.
“Total eclipse of the heart” is deur Meatloaf (Jim Steinman) geskryf en in 1983 deur Tyler vrygestel.